**ELŐTERJESZTÉS**

**Szombathely Megyei Jogú Város Közgyűlésének 2025. március 27-i ülésére**

**Javaslat az önkormányzat vagyonkezelésében lévő ingatlanokkal kapcsolatos döntés meghozatalára**

1. **A Szombathelyi Derkovits Gyula Általános Iskola fenntartói jogával kapcsolatos állásfoglalás kialakítása**

A Szombathelyi Tankerületi Központ (továbbiakban: Tankerület) 2025. március 3. napján kelt levelében Szombathely Megyei Jogú Város Önkormányzatának (továbbiakban: Önkormányzat) állásfoglalását kérte a Szombathelyi Derkovits Gyula Általános Iskola (továbbiakban: Iskola) fenntartói jogának a 2025/2026. tanévtől kezdődően a Szombathelyi Egyházmegye részére történő átadása tárgyában.

A nemzeti köznevelésről szóló 2011. évi CXC. törvény (a továbbiakban: Törvény) 84.§ (7) bekezdése alapján a fenntartó, a tankerületi központ, valamint az állami felsőoktatási intézmény által fenntartott intézmény esetében a köznevelésért felelős miniszter legkésőbb az intézkedés tervezett végrehajtása éve májusának utolsó munkanapjáig hozhat döntést a nevelési-oktatási intézmény fenntartói jogának átadásával, a nevelési-oktatási intézmény átalakításával, megszüntetésével, átszervezésével kapcsolatban.

A Törvény 83.§ (4) bekezdés h) pontja értelmében a köznevelésért felelős miniszter a döntése meghozatala előtt beszerzi az érintett intézmény/tagintézmény alkalmazotti közössége, a szülői szervezet, az iskolaszék, a diákönkormányzat, a nemzetiségi nevelés-oktatásban részt vevő intézmény esetén a települési nemzetiségi önkormányzat és a vagyonkezelésében lévő ingatlan tulajdonos önkormányzatának véleményét.

Tájékoztatom a Tisztelt Közgyűlést, hogy az Iskola fenntartói jogának átadásával kapcsolatban Horváth Soma alpolgármester úrral és Dr. Czeglédy Csaba körzeti képviselővel együtt egyeztetést folytattam Dr. Székely János Megyéspüspök úrral. Az egyeztetés eredményét az alábbiak szerint foglalom össze:

* az Iskola Alapító Okiratában feltüntetésre kerül, hogy a jelenlegi iskolai körzethatárba sorolható gyermekek elsőbbséget élveznek a felvételi eljárás során,
* ha a jelenlegi iskolai körzethatárba sorolható gyermek felvétele elutasításra kerül, úgy fellebbezés esetén az Iskola kikéri az Önkormányzat véleményét, amennyiben annak jogi akadálya nincsen,
* az Iskola a fenntartóváltáshoz kapcsolódóan a jelenlegi iskolavezetésben, tanári karban nem eszközöl személyi változást,
* az Iskola a jövőben is kiemelt figyelmet fordít Derkovits Gyula szombathelyi születésű festő- és grafikusművész hagyományának ápolására, és az Iskola több mint 50 éves fennállása alatt a legtöbb sikert elért testnevelés tagozatra,
* az Iskola a névhasználatban továbbra is megtartja a Derkovits nevet.

Az egyeztetés eredményéről a szülői szervezet és az intézmény alkalmazotti közössége tájékoztatásra került. Előzőekre tekintettel javaslom a Tisztelt Közgyűlésnek, hogy - a szülői szervezet és az intézmény alkalmazotti közössége egyetértése esetén – támogassa az Iskola fenntartói jogának a 2025/2026. tanévtől kezdődően a Szombathelyi Egyházmegye részére történő átadását.

1. **Intézményi alapdokumentumok módosításának véleményezése**

A nemzeti köznevelésről szóló 2011. évi CXC. törvény (továbbiakban Nkt.) 83.§ (3)–(4) bekezdései alapján a fenntartó a köznevelési intézmény átszervezésével összefüggő döntése vagy véleményének kialakítása előtt beszerzi „*a vagyonkezelésében levő ingatlan tulajdonos önkormányzatának”* véleményét.

Az állam által fenntartott köznevelési intézmények alapítására, megszüntetésére, átszervezésére, feladatának, tevékenységi körének megváltoztatására, nevének megállapítására (alapító okiratának módosítására) vonatkozó tervezetek megtárgyalása a Közgyűlés hatásköre, amelyet előzetesen a Kulturális, Oktatási és Civil Bizottság véleményez a Közgyűlés számára az SZMSZ 52.§ (2) bekezdés 19. pontja alapján.

A Bizottság javaslatát a Bizottság elnöke a Közgyűlés ülésén szóban ismerteti.

A Szombathelyi Tankerületi Központ2025. március 4. napján kelt levelében Szombathely Megyei Jogú Város Önkormányzatát érintően a következő intézmények szakmai alapdokumentumának (Alapító Okiratának) 2025. szeptember 1. napi hatállyal tervezett módosításához kérte Önkormányzatunk véleményét:

|  |  |  |  |
| --- | --- | --- | --- |
|   | Intézmény neve | Feladatellátás helye | Alapdokumentumot érintő változtatás |
| 1. | Gothard Jenő Általános Iskola | 9700 Szombathely, Benczúr Gyula utca 10. | A sajátos nevelési igényű tanulók integrált nevelése-oktatása alapfeladat kiegészítése az „autizmus spektrumzavar” fogyatékossági típussal. |
| 2. | Nyitra Utcai Általános Iskola | 9700 Szombathely, Nyitra utca 15. | A sajátos nevelési igényű tanulók integrált nevelése-oktatása alapfeladat kiegészítése az „autizmus spektrumzavar” fogyatékossági típussal. |
| 3. | Oladi Általános Iskola | 9700 Szombathely, Simon István utca 2-6. | A sajátos nevelési igényű tanulók integrált nevelése-oktatása alapfeladat kiegészítése az „autizmus spektrumzavar” fogyatékossági típussal. |
| 4. | Paragvári Utcai Általános Iskola | 9700 Szombathely, Paragvári utca 2-4. | A sajátos nevelési igényű tanulók integrált nevelése-oktatása alapfeladat kiegészítése az „autizmus spektrumzavar” fogyatékossági típussal. |
| 5. | Szombathelyi Bercsényi Miklós Általános Iskola | 9700 Szombathely, Bercsényi Miklós utca 1. | A sajátos nevelési igényű tanulók integrált nevelése-oktatása alapfeladat kiegészítése az „autizmus spektrumzavar” fogyatékossági típussal. |
| 6. | Szombathelyi Derkovits Gyula Általános Iskola | 9700 Szombathely, Bem József utca 7. | A sajátos nevelési igényű tanulók integrált nevelése-oktatása alapfeladat kiegészítése az „autizmus spektrumzavar” fogyatékossági típussal. |
| 7. | Szombathelyi Neumann János Általános Iskola | 9700 Szombathely, Losonc utca 1. | A sajátos nevelési igényű tanulók integrált nevelése-oktatása alapfeladat kiegészítése az „autizmus spektrumzavar” fogyatékossági típussal. |
| 8. | Szombathelyi Zrínyi Ilona Általános Iskola | 9700 Szombathely Zrínyi Ilona utca 10. | A sajátos nevelési igényű tanulók integrált nevelése-oktatása alapfeladat kiegészítése az „autizmus spektrumzavar” fogyatékossági típussal. |
| 9. | Szombathelyi Zrínyi Ilona Általános Iskola | 9700 Szombathely, Rákóczi Ferenc utca 27. | A sajátos nevelési igényű tanulók integrált nevelése-oktatása alapfeladat kiegészítése az „autizmus spektrumzavar” fogyatékossági típussal. |

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2025. március „ ”**

  **/: Dr. Nemény András :/**

**I.**

**HATÁROZATI JAVASLAT**

**...../2025. (III. 27.) Kgy. számú határozat**

1. Szombathely Megyei Jogú Város Közgyűlése egyetért azzal, hogy a Szombathelyi Derkovits Gyula Általános Iskola fenntartói joga – a szülői szervezet és az intézmény alkalmazotti közösségének egyetértése esetén - a 2025/2026. tanévtől kezdődően, a Szombathelyi Egyházmegye részére átadásra kerüljön.
2. Szombathely Megyei Jogú Város Közgyűlése a Szombathelyi Egyházmegye - a Szombathelyi Derkovits Gyula Általános Iskola fenntartóváltáshoz kapcsolódó - vállalásait megismerte, és azokkal az alábbiak szerint egyetért:
* az Iskola Alapító Okiratában feltüntetésre kerül, hogy a jelenlegi iskolai körzethatárba sorolható gyermekek elsőbbséget élveznek a felvételi eljárás során,
* ha a jelenlegi iskolai körzethatárba sorolható gyermek felvétele elutasításra kerül, úgy fellebbezés esetén az Iskola kikéri az Önkormányzat véleményét, amennyiben annak jogi akadálya nincsen,
* az Iskola a fenntartóváltáshoz kapcsolódóan a jelenlegi iskolavezetésben, tanári karban nem eszközöl személyi változást,
* az Iskola a jövőben is kiemelt figyelmet fordít Derkovits Gyula szombathelyi születésű festő- és grafikusművész hagyományának ápolására, és az Iskola több mint 50 éves fennállása alatt a legtöbb sikert elért testnevelés tagozatra,
* az Iskola a névhasználatban továbbra is megtartja a Derkovits nevet.

**Felelős:** Dr. Nemény András polgármester

 Dr. László Győző alpolgármester

 Dr. Horváth Attila alpolgármester

Dr. Károlyi Ákos jegyző

(a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal (1. és 2. pont vonatkozásában)

**II.**

**HATÁROZATI JAVASLAT**

**...../2025. (III. 27.) Kgy. számú határozat**

A Közgyűlés egyetért a Szombathelyi Tankerületi Központ által 2025. szeptember 1. napi hatállyal tervezett alábbi Alapító Okirat módosításokkal.

|  |  |  |  |
| --- | --- | --- | --- |
|   | Intézmény neve | Feladatellátás helye | Alapdokumentumot érintő változtatás |
| 1. | Gothard Jenő Általános Iskola | 9700 Szombathely, Benczúr Gyula utca 10. | A sajátos nevelési igényű tanulók integrált nevelése-oktatása alapfeladat kiegészítése az „autizmus spektrumzavar” fogyatékossági típussal. |
| 2. | Nyitra Utcai Általános Iskola | 9700 Szombathely, Nyitra utca 15. | A sajátos nevelési igényű tanulók integrált nevelése-oktatása alapfeladat kiegészítése az „autizmus spektrumzavar” fogyatékossági típussal. |
| 3. | Oladi Általános Iskola | 9700 Szombathely, Simon István utca 2-6. | A sajátos nevelési igényű tanulók integrált nevelése-oktatása alapfeladat kiegészítése az „autizmus spektrumzavar” fogyatékossági típussal. |
| 4. | Paragvári Utcai Általános Iskola | 9700 Szombathely, Paragvári utca 2-4. | A sajátos nevelési igényű tanulók integrált nevelése-oktatása alapfeladat kiegészítése az „autizmus spektrumzavar” fogyatékossági típussal. |
| 5. | Szombathelyi Bercsényi Miklós Általános Iskola | 9700 Szombathely, Bercsényi Miklós utca 1. | A sajátos nevelési igényű tanulók integrált nevelése-oktatása alapfeladat kiegészítése az „autizmus spektrumzavar” fogyatékossági típussal. |
| 6. | Szombathelyi Derkovits Gyula Általános Iskola | 9700 Szombathely, Bem József utca 7. | A sajátos nevelési igényű tanulók integrált nevelése-oktatása alapfeladat kiegészítése az „autizmus spektrumzavar” fogyatékossági típussal. |
| 7. | Szombathelyi Neumann János Általános Iskola | 9700 Szombathely, Losonc utca 1. | A sajátos nevelési igényű tanulók integrált nevelése-oktatása alapfeladat kiegészítése az „autizmus spektrumzavar” fogyatékossági típussal. |
| 8. | Szombathelyi Zrínyi Ilona Általános Iskola | 9700 Szombathely Zrínyi Ilona utca 10. | A sajátos nevelési igényű tanulók integrált nevelése-oktatása alapfeladat kiegészítése az „autizmus spektrumzavar” fogyatékossági típussal. |
| 9. | Szombathelyi Zrínyi Ilona Általános Iskola | 9700 Szombathely, Rákóczi Ferenc utca 27. | A sajátos nevelési igényű tanulók integrált nevelése-oktatása alapfeladat kiegészítése az „autizmus spektrumzavar” fogyatékossági típussal. |

**Felelős:** Dr. Nemény András polgármester

 Dr. László Győző alpolgármester

Dr. Károlyi Ákos jegyző

(a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal